Държавен вестник, бр. 61, 2014 г., стр. 35

БРОЙ  61	
Д Ъ Р Ж А В Е Н  В Е С Т Н И К 	
СТР.  35  
Чл. 69. (1) За продукти за растителна защи­
та, чиито разрешения за пускане на пазара и 
употреба са изменени, отнети или прекратени, 
се определят гратисни периоди за обезврежда­
не, съхранение, пускане на пазара и употреба 
при условията на чл. 46 от Регламент (ЕО) 
№ 1107/2009 и по ред, определен в наредбата 
по чл. 45, ал. 1.
(2) Когато разрешението за пускане на 
пазара и употреба на продукт за растителна 
защита е отнето поради причини, свързани със 
защитата на здравето на хората и животните 
или на околната среда, пускането на пазара 
и употребата на продукта се преустановяват 
незабавно, като за наличните количества се 
определя срок за изтегляне от пазара, съхране­
ние и обезвреждане, не по-дълъг от 6 месеца.
(3) Гратисните периоди по ал. 1 и срокът 
по ал. 2 се определят в заповедта, с която се 
изменя, отнема или прекратява разрешение 
за пускане на пазара и употреба на продукт 
за растителна защита. 
Раздел IV
Биологично изпитване на продукти за рас-
тителна защита
Чл. 70. (1) Биологичното изпитване на про­
дукти за растителна защита се осъществява в 
официални бази на БАБХ и в одобрени бази 
на физически и юридически лица, вписани в 
регистъра по чл. 6, ал. 1, т. 3. 
(2) Българската агенция по безопасност 
на храните може да възлага биологичното 
изпитване на продукти за растителна защита 
на научноизследователски институти.
(3) Българската агенция по безопасност 
на храните контролира провеждането на би­
ологичното изпитване в местата по ал. 1 и 2.
(4) Биологичното изпитване на продукти за 
растителна защита се извършва при условия 
и по ред, определени в наредба на министъра 
на земеделието и храните.
(5) Официалните бази на БАБХ се опреде­
лят със заповед на изпълнителния директор. 
За биологично изпитване в официалните бази 
се заплащат цени съгласно ценоразписа по 
чл. 5, ал. 1. 
Чл. 71. (1) Биологичното изпитване на 
продукти за растителна защита се извършва 
в съответствие с правилата на Добрата екс­
периментална практика. 
(2) На биологично изпитване подлежат 
продукти за растителна защита, които имат 
търговско наименование или номер на кода 
на производителя за разработката на съот­
ветния продукт.
(3) Третираните растения и растителни 
продукти с продукти за растителна защита, в 
състава на които са включени едно или повече 
активни вещества, които не се съдържат в 
състава на разрешен продукт или се съдържат 
в състава на продукт, разрешен за употреба 
срещу друг вредител, се унищожават по ред, 
определен в наредбата по чл. 70, ал. 4. 
Чл. 72. (1) За извършване на биологично 
изпитване на продукт за растителна защита 
заявителят сключва договор с БАБХ, съответ­
но с притежател на сертификат за биологично 
изпитване на продукти за растителна защита. 
(2) При необходимост БАБХ сключва до­
говори със собственици и/или ползватели на 
земеделски земи, съгласно които извършва 
биологично изпитване на продукти за расти­
телна защита върху отглежданите земеделски 
култури.
(3) В случаите по ал. 2 собствениците на 
унищожени по чл. 71, ал. 3 растения и рас­
тителни продукти се обезщетяват със сред­
ства от бюджета на БАБХ по ред, определен 
в наредбата по чл. 31, ал. 2. Средствата се 
предоставят при спазване разпоредбите на 
правото на Европейския съюз в областта на 
държавните помощи.
Чл. 73. (1) База на физическо или юри­
дическо лице за биологично изпитване на 
продукти за растителна защита се одобрява, 
когато отговаря на изискванията, определени 
в наредбата по чл. 70, ал. 4, и:
1. разполага с най-малко две места за из­
питване, разположени в северната и южната 
част на територията на страната; 
2. за всяко от местата по т. 1 е осигурено 
по едно лице:
а) с висше образование в областта на аг­
рарните науки с професионално направление 
„Растителна защита“ и сертификат по чл. 83, 
което да ръководи биологичното изпитване;
б) с висше образование в областта на аг­
рарните науки с професионално направление 
„Растителна защита“ или „Растениевъдство“ 
или средно професионално образование в 
областта на растениевъдството и сертификат 
по чл. 83, което да извършва биологичното 
изпитване;
3. физическото или юридическото лице или 
свързани с него лица по смисъла на Закона 
за малките и средните предприятия не са за­
интересовани от резултатите от биологичното 
изпитване и не извършват дейност, подлежаща 
на контрол по този закон.
(2) Когато базата за биологично изпитване 
на продукти за растителна защита се ползва 
от физическо или юридическо лице на осно­
вание учредено право на ползване, условията 
по ал. 1, т. 3 се прилагат и по отношение на 
собственика на базата.
(3) Ръководителите на биологичното изпит­
ване по места могат да изпълняват функциите 
и на лицата по ал. 1, т. 2, буква „б“.
(4) Задълженията на ръководителите на 
биологичното изпитване и лицата по ал. 1, 
т. 2, буква „б“ се определят в наредбата по 
чл. 70, ал. 4.